Jelaskan Prestasi dari .45 Automatic Colt Pistol dalam bahasa melayu

Hasilnya adalah salah satu katrij pistol tempur yang paling berkesan di dunia, yang menggabungkan ketepatan yang amat bagus dan kuasa henti bagi kegunaan terhadap sasaran manusia. Katrij ini juga turut mempunyai kilauan dan letupan laras (muzzle blast) rendah, termasuk juga renjatan serdahana. .45ACP turut beroperasi pada tekanan kebuk maksima agak rendah dinilai pada 21,000PSI (berbanding 35,000PSI bagi 9mmP dan .40S&W, 37,500psi bagi 10mmAuto, 40,000PSI untuk .357SIG), yang membantu memanjangkan hayat perkhidmatan bagi senjata yang menggunakannya.

Sebagaimana kebanyakan pistol lain, ia mempunyai peluru pecutan rendah, dan dengan itu tidak begitu berkesan terhadap baju kalis peluru. Antara kelemahan lain bagi penggunaan operasi tentera besar-besaran adalah berat, saiz katrij yang besar, peningkatan kos bahan pengilangan berbanding yang dihasilkan bagi katrij 9 mm Para, dan ketiadaan pematuhan kepada Perjanjian Piwaian berkenaan peluru pistol yang kini diguna pakai antara Amerika Syarikat dan kebanyakan sekutunya.

Walaupun dalam versi bukan mengembang peluru jaket logam penuh (Full metal jacket - FMJ), katrij .45 ACP mempunyai reputasi sebagai berkesan terhadap sasaran manusia kerana ukurlilitnya yang besar menghasilkan alur luka yang dalam dan kecederaan kekal yang banyak, sungguhpun sesetengah penulis seperti Marshall and Sanow, mempertikai reputasi .45 ACP sebagi terbaik. Karya Marshall & Sanow, sungguhpun menerima kritikan hebat dari Dr. Fackler, masih menunjukkan .45 ACP sebagai "satu tembakan membunuh" hanya beberapa peratus di belakang .357 Magnum, "Raja" bagi kajian Marshall dan Sanow. Pastinya ia kekal sebagai peluru membawa maut yang lulus ujian masa dan perang sebagai yang mampu melaksanakan kerja.

Sebagai tembakan berkuasa sederhana dalam skala tenaga, diameter peluru .45 ACP yang lebar mengurangkan kecenderungan penembusan lampau dan dengan itu, mengurangkan kebarangkalian peluncur merentasi sasaran dengan halaju yang mencukupi untuk mencederakan orang yang lain. Manfaat yang diberikan oleh gabungan kuasa penghenti dan penembusan terkawal telah menyebabkan .45 ACP sesuai digunakan oleh pihak polis, walaupun kehilangan muatan lelopak peluru dan/atau saiz pistol yang lebih besar lagi berat telah menyebabkan semakin banyak jabatan polis Amerika Syarikat menggunakan senjata sampingan seperti .40 S&W dan .357 SIG. Bagaimanapun, banyak unit taktik Amerika Syarikat masih menggunakan tembakan pistol .45, termasuk Pasukan Penyelamat Tebusan FBI. Sedangkan senjata api .45 ACP muatan tinggi boleh didapati, saiznya yang lebih panjang serta diameter yang lebih besar bermakna bahawa cengkaman pistol harus lebih panjang dan lebih lebar, berbanding denga pistol berkaliber kecil. Justera, ia mengakibatkan pistol ini lebih susah digunakan oleh para penembak yang bertangan kecil.

Pada hari ini, sungguhpun kebanyakan tentera NATO menggunakan senjata sampingan berkartrij Para 9 mm, keberkesanan kartrij .45 ACP telah memastikan kepopularan senjata api .45 ACP yang berterusan dalam kalangan penembak sukan berkaliber besar, khususnya di Amerika Syarikat. Selain itu, unit tentera dan unit polis pilihan di seluruh dunia juga masih menggunakan senjata api .45 ACP.

Oleh sebab semua tembakan .45 ACP piawai dari pistol atau "submesingan" berlaras pendek bersifat subsonik, ia merupakan salah satu kaliber pistol yang paling berkuasa untuk digunakan sebagai senjata penindas kerana tembakan subsonik lebih senyap, berbanding dengan tembakan supersonik. Sebaliknya, tembakan supersonik menghasilkan gelombang kejut mampat yang tinggi yang dapat didengar sebagai bunyi letupan yang kuat seperti dentuman sonik yang kecil, semasa ia merentasi udara. Namun begitu, penindas dapat mengurangkan "laporan" boleh dengar dengan memperlahankan dan menyalurkan gas laju tinggi yang dihasilkan oleh pembakaran dan perkembangan serbuk letupan sebelum ia keluar dari moncong. Dengan itu, bunyinya dikurangkan sehingga "batuk" tertahan. Sudah tentu, penindas tidak dapat bertindak pada gelombang kejut supersonik yang dihasilkan oleh peluru yang melampaui batasan bunyi sebanyak 1,100 kaki per saat kerana gelombang itu berlaku selepas peluru keluar dari laras.

Kelemahan penggunaan .45 ACP dalam senjata penindas adalah bahawa pembesaran diameter laluan di dalam penindas mengurangkan kecekapannya. Justera, sedangkan .45 ACP merupakan tembakan pistol penindas yang paling berkuasa, ia juga merupakan salah satu tembakan yang paling kuat bunyinya. Kebanyakan penindas .45 juga perlu ditembak secara "basah" (biasanya dengan menggunakan air) untuk menurunkan aras bunyi kepada tahap yang lebih selamat (umumnya kurang daripada 140 dB).